Novak Djokovic ar fi avut COVID-19 în decembrie.
Jucătorul de tenis Novak Djokovic a primit o scutire de la vaccinare pentru a intra în Australia. Avocații starului au spus că Nole a avut COVID-19 pe 16 decembrie. Locul 1 ATP se află în prezent într-un centru de detenție pentru imigranți înaintea unui proces care va avea loc luni.
Jucătorul de tenis Novak Djokovic a primit o scutire de la vaccinare pentru a intra în Australia după o infecție cu SARS-CoV-2 în decembrie, spun avocații săi în documentele depuse la instanță.Avocații starului au spus că Nole a avut COVID-19 pe 16 decembrie, potrivit BBC.Lui Djokovic i s-a interzis intrarea în Australia după ce a aterizat la Melbourne săptămâna aceasta pentru a juca la Australian Open pentru că nu era vaccinat.Cel mai bun jucător de tenis din lume se află în prezent într-un centru de detenție pentru imigranți înaintea unui proces care va avea loc luni. Cazul său a stârnit un mare protest în Australia și a făcut furori în întreaga lume.Sârbul, în vârstă de 34 de ani, s-a declarat împotriva vaccinării și a primit o scutire medicală pentru a juca în turneu. Decizia i-a înfuriat pe mulți australieni obișnuiți.Miercuri, oficialii Australian Border Force (ABF) au declarat că Novak Djokovic "nu a furnizat dovezi adecvate" la aeroportul din Melbourne, deoarece o infecție anterioară nu a fost un motiv valid pentru a intra fără vaccinare.În documentele instanței publicate sâmbătă, avocații lui Djokovic au spus că jucătorului i s-a acordat o viză temporară pentru a intra în țară și i-a fost acordată o "exceptare medicală de la vaccinarea COVID" de către Tennis Australia din cauza infecției sale recente.